Ég vona innilega að þið hafið notið hátíðanna eins vel og kostur er með ykkar fólki . Það gerði ég svo sannarlega . Ég er mikið jólabarn og finnst ofboðslega skemmtilegt að undirbúa jólin í rólegheitum . Ég var örlítið peppaðri í ár sökum þess að fyrir rúmu ári , eða nánar tiltekið , 1. desember 2018 fengum við nýju íbúðina okkar afhenta . Ég var því spennt að geta undirbúið jólin núna og sérstaklega þar sem við ákváðum það í desember að halda í fyrsta skipti upp á jólin heima . Lúkkið höfðar ótrúlega til mín og úrvalið er svo mikið . Gylltu stjörnurnar sem ég keypti í Módern og svörtu kertin raðaði ég svo með . Þau eru á mjög góðu verði , ótrúlega falleg og í þokkabót er glerið í þeim tvöfalt og því erfiðara að brjóta þau . Ég var ótrúlega ánægð með borðið þó ég segi sjálf frá og skemmti mér stórkostlega við að dúlla mér við að gera það huggulegt . Fallegi jólakjóllinn minn er úr smiðju Hildar Yeoman . Meiriháttar aðfangadagur með mínu fólki . Hátíðarnar minna mig alltaf á að vera þakklát fyrir allt mitt . Þakklát fyrir fjölskylduna mína og vini , þakklát fyrir að vera hamingjusöm og þakklát fyrir góða heilsu – þegar öllu er á botninn hvolft er það alltaf það sem raunverulega skiptir máli í þessu lífi . Ég vona að þið hafið haft það sem allra best kæru vinir < 3